Document ID: /roh_data/filtered/fineweb-2-filterrobots_roh.jsonl.gz/53757

Avant in onn ha la dunna oriunda da Savognin candidà per il Cussegl grond – per sulettamain 11 vuschs n'ha la via betg manà la Surmirana en il parlament chantunal. L'interess e l'engaschi politic è restà, l'interess per dumondas da famiglia e da las dunnas er. Perquai è ella daventada la stad passada presidenta da las dunnas da l'Allianza dal Center Grischun.
Ella s'engascha en la politica cun l'optica da las dunnas, ed uschia saja ella ina feminista. En il Profil raquinta ella dentant er da ses viadis, e pertge che New York plascha atgnamain meglier ad ella ch'esser ad acla.